Suamiku Mat Piun

Suamiku Mat Piun ialah sebuah siri drama televisyen komedi Malaysia 2018 dibintangi oleh Along Cham dan Sharifah Sakinah. Siri ini memulakan tayangan perdana di Slot Iris TV3 dari 10 April 2018 dari 14 Mei 2018 menggantikan Budak Boys.Drama Suamiku Mat Piun (TV3) My Infotaip (10 April 2018). Dicapai pada 14 Mei 2018.Gerenti pecah perut drama Suamiku Mat Piun, XTRA. Dicapai 27 Oktober 2018.Lambat kalau tunggu kat TV, Harian Metro. Dicapai 27 Oktober 2018.Budiey (3 Mac 2018). Yang anda perlu tahu tentang drama Suamiku Mat Piun Sensasi Selebriti. Dicapai pada 8 Mac 2018.

Siri ini boleh didapati melalui penstriman dalam talian di saluran YouTube rasmi TV3.

Sinopsis
Mengisahkan Poji (Along Cham) merupakan seorang Mat Despatch atau Mat Piun dan mempunyai dua orang anak, Firash dan Khayla. Nama sebenar anak-anaknya memang susah disebut disebabkan isteri Poji, Nieza (Sharifah Sakinah) yang amat taksub dengan novel dan juga peminat drama. Kerana itu juga, Poji berkenalan dengan Nieza yang pada ketika itu sibuk membaca novel di tengah jalan dan menyebabkan Poji kemalangan. Nieza seringkali berkelakuan agak dramatik di depan anak dan suaminya kerana terbawa-bawa dengan karakter-karakter novel dan drama yang ditontonnya.

Almari rumah Poji dipenuhi dengan novel-novel Nieza. Dia mahu membuang novel-novel itu tapi takut dimarahi isterinya. Satu hari, Poji mencuri baca novel milik Nieza dan tanpa disangka, Poji pula obses untuk terus membacanya sampai ke tempat kerja pun Poji akan membacanya. Poji sentiasa terfikir bilalah agaknya nasibnya akan berubah. Bermacam kerja sambilan telah dilakukan untuk menampung keluarga mereka. Sehinggalah suatu hari, Nieza memberikan sebuah kertas iklan ‘Ujibakat mencari pelakon kanak-kanak’ kepada Poji.

Nieza merasakan ujibakat tersebut mungkin dapat mengubah nasib mereka. Kalau menjadi dapatlah mereka menumpang rezeki Khayla. Pada hari ujibakat tersebut, bermacam-macam hal telah berlaku untuk mereka sampai ke lokasi tersebut.

Lebih malang lagi, ujibakat telah tamat sebaik sahaja mereka tiba. Poji risau kerana Nieza pasti naik angin jika dia mengetahui mereka tidak sempat menghadiri ujibakat itu. Lalu dia berpakat dengan Khayla untuk memberitahu Nieza bahawa Khayla sudah menghadiri ujibakat itu. Dalam masa yang sama, Poji terdengar mereka turut mencari hero baru dan berbakat untuk sebuah drama adaptasi novel. Poji yang perasan kacak telah menawarkan diri. Azman, penerbit syarikat produksi itu meminta Poji menunjukkan bakat lakonannya.

Tidak disangka, Azman tertarik dengan bakat Poji dan ingin memberi peluang kepadanya. Poji sangat gembira, kerana dirinya pula yang bakal menjadi seorang pelakon. Nieza gembira dengan berita itu tetapi dalam masa yang sama timbul pula rasa cemburu memikirkan Poji akan digilai ramai wanita. Adakah Nieza akan bersikap lebih dramatik lagi apabila Poji bergelar pelakon popular?

Pelakon

Pelakon utama
 Along Cham sebagai Poji
 Sharifah Sakinah sebagai NiezaSharifah Sakinah bukan wanita 'bimbo', Kosmo. Dicapai 27 Oktober 2018.

Pelakon pembantu
 Mark Adam sebagai Ashraf
 Mimi Lana sebagai Atikah
 Idzham Ismail sebagai Ayim
 Rania Humaira sebagai Kayla
 Qhaisy Hazali sebagai Firash
 Syafi Danish sebagai Bulat
 Shahriza Mahmud sebagai Mekyam
 Tryssa sebagai Anita
 Nurinmisha sebagai Ibu Nieza
 Qasehku Effa Al Habshee sebagai Laila
 Emma Latah sebagai Ibu Poji
 Anuar Hamid Aziz sebagai Ayah Poji
 Kamal Ibrahim sebagai Ayah Nieza
 Bella Alyas sebagai Fifi

Runut bunyi
Aku Suka Kamu - Wani Kayrie

Anugerah dan pencalonan
TahunAnugerahKategoriKeputusan2018Anugerah Skrin 2018Drama Komedi Terbaik

Rujukan

Kategori:Drama Melayu 2018
Kategori:Rancangan TV3